Για δυνάμεις αποσταθεροποίησης του Νίκολας Μαδούρο κάνει λόγο ο ΣΥΡΙΖΑ στην ανακοίνωση, με την οποία καταδικάζει την απόπειρα δολοφονίας εις βάρος του Βενεζουελάνου προέδρου.

Στην ανακοίνωση αναφέρεται:

«Ο ΣΥΡΙΖΑ καταδικάζει την απόπειρα δολοφονίας κατά του Προέδρου της Βενεζουέλας Νικολάς Μαδούρο χτες στο Καράκας. Μόλις λίγους μήνες μετά την επανεκλογή του Προέδρου Μαδούρο, φαίνεται πως κάποιες δυνάμεις επιδιώκουν να ανοίξει ένας νέος αιματηρός κύκλος αποσταθεροποίησης και βίας.

Όλες οι προοδευτικές δυνάμεις οφείλουν να σταθούν απέναντι σε οποιαδήποτε τέτοια προοπτική, και να στηρίξουν διπλωματικές πρωτοβουλίες υπέρ της κοινωνικής ειρήνης και της πολιτικής σταθερότητας που έχει τόσο ανάγκη η κοινωνία και η οικονομία της Βενεζουέλας».

